་པར་འདུག །ང་ཀརྨ་པཀྴིའི་དུས་
སུ་རྒྱ་མཚོ་ལ་ཐུག་གི་བར་གྱི་ཧོར་དང་སོག་པོ་སོགས་གདུལ་བྱ་མ་རུངས་པ་རྣམས་གང་ལ་
73

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་གསུམ་པ།
པ་ལ་ཐེ་ཚོམ་མེད་པ་ཡིན་གསུངས། མནལ་ལམ་ལ་དབང་འབྱོར་པས། ཕྱག་དཔེ་
གཟིགས་བཞེད་པའི་པོ་ཏི་མང་པོ་ཞལ་ཕྱེ་སྟེ་སྐུ་འཁྲིས་སུ་བཞག །མནལ་ལམ་དུ་གཟིགས་
པས་མནལ་སང་དུས་ཐམས་ཅད་ཐུགས་སུ་ཆུད་པ་འབྱུང༌། མནལ་ལམ་དུ་རིགས་ལྔའི་
ཞིང་སྦྱོང་མཛད་པ་སོགས་དག་སྣང་ཞལ་གཟིགས་སྐད་ཅིག་རེ་རེའི་གཟིགས་པའང་བགྲང་
བར་མི་ནུས་པ་འཕགས་ཆེན་རྣམས་ཀྱི་ཆོས་ཉིད་ཡིན་འདུག་ཅིང་རྣམ་ཐར་དུ་འཁོད་པ་ནི་
མཚོན་པ་ཙམ་དུ་ཟད། ཆོས་རྗེ་ཉིད་ཀྱིས། དང་པོར་ཕྱོགས་བཅུ་རེ་རེར་ལུས་ཀྱི་བཀོད་པ་
བཅུ་བཅུ་བཀྱེ། དེས་སངས་རྒྱས་བཅུ་བཅུ་ལ་ཆོས་མི་འདྲ་བ་བཅུ་རེ་ཉན་པ་ལ་སྦྱངས་པས་
དང་པོ་ནི་དཀའ་བ་ལྟར་བྱུང༌། འབད་རྩོལ་སྐྱེད་པས་མྱུར་དུ་འབྱོངས་ཏེ། ད་ལྟ་ནི་ཕྱོགས་
བཅུ་རེ་རེར་ཡང་ལུས་ཀྱི་བཀོད་པ་གྲངས་མེད་འགྱིད་ཅིང་སངས་རྒྱས་གྲངས་མེད་མཆོད་
ཆོས་གྲངས་མེད་འཛིན་པ་ལ་དཀའ་བ་མེད་མདོར་ན་ངའི་རྨི་ལམ་སྤྲུལ་བསྒྱུར་དང༌། སྒྱུ་མ་
ཤིན་ཏུ་བྱང་བོས་སྒྱུ་མ་སྟོན་པ་ལ་ཁྱད་མེད་པ་ཡིན་གསུངས། རིག་གནས་མཐའ་དག་ལ་
མཁྱེན་པའི་དཀྱིལ་འཁོར་རྒྱས་ཏེ་ཐ་ན་ཡིག་རིགས་ཁོ་ནའང་དྲུག་ཅུ་ཙམ་མཁྱེན་པར་
གསུངས། ཕལ་ཆེར་མནལ་ལམ་གྱི་རྩལ་ཁོ་ནས་མཁྱེན་པ་ཤས་ཆེ། རྒྱ་ནག་གོང་མས་
དབུས་འགྲོས་སླེབས་ནས་དྲིས་པས། ཚལ་པ་སི་ཏུ་སོགས་ཐམས་ཅད་ཀྱིས་ཆོས་རྗེ་གོང་མ་
ཡིན་ངེས་རེས་རེང་གླེང་འདུག་བྱས་པས། གོང་མ་ཕྱག་ཐལ་མོ་སྦྱར་ནས་མཆི་མ་བྱུང༌།
འཁོར་ཐམས་ཅད་ཀྱང་དེ་ལྟར་གྱུར། བྱང་རྒྱུད་སོགས་སུ་འགྲོ་དོན་རྒྱ་ཆེར་མཛད། མེ་བྱ་
ལོ་སྔར་གྱི་མཁན་སློབ་དང་གཞོན་ནུ་དཔལ་གྱིས་གསད་སྟོན་མཛད། དེ་དགེ་འདུན་ཉི་ཤུའི་
དབུས་སུ་བསྙེན་པར་རྫོགས། ཤ་ཆང་གི་དྲི་ཙམ་ཡང་ཉེ་འཁོར་དང་གཟིགས་སར་མི་
འགྲིམ། སྐུ་འཁོར་རྣམས་ལ་ཤ་ཆང་གི་སྟོན་མོ་མི་བྱེད་པ་སོགས་ཐེག་ཆེན་མོ་ཐར་དང་ཐུན་
མོང་གི་འདུལ་བའི་བཅས་པ་ཤིན་ཏུ་ཕྲ་མོ་ཡན་ཆད་ལ་ནན་ཏན་མཛད། སྐུ་འཁོར་ཡང་དགེ་
སློང་ཆོས་དང་ལྡན་པ་རིགས་གྲོལ་ཀྱི་སྤོབས་པ་ཅན་ཁོ་ན་ཚོགས། དཔལ་ལྡ་བླ་མ་བསོད་
74

ཆོས་རྗེ་ཀརྨ་པ་སྐུ་འཕྲེང་རིམ་བྱོན་གྱི་རྣམ་ཐར་མདོར་བསྡུས་དཔག་བསམ་ འཁྲི་ཤིང་།
རང་གསལ་ཀུན་ཏུ་ཁྱབ།
ཏུ་བཟང༌། །གདོད་ནས་དག་པ་རྫོགས་པ་ཆེན་པོའི་དབྱིངས། །གཞི་ལྔའི་གདངས་ལས་
།འོད་ལྔའི་གདངས་ལ་རང་གནས་མཉམ་པར་བཞག །ཅེས་
སོགས་གསུངས། བྱང་ལམ་ནས་འབྱོན་པར་ཞུས་ཀྱང་འགྲོ་དོན་ཆེ་གསུངས་ལྷོ་ལམ་ནས་
བྱོན། དེ་སྐབས་ཏི་ཤྲིར་ཀུན་དགའ་རྒྱལ་མཚན་ཧོར་ཡུལ་དུ་གཤེགས། བཅུ་གཉིས་པའི་
ཉེར་ལྔར་གླིང་ཁུགས་སུ་བྱོན། དེར་ཆོས་ཁྲི་བརྩིགས་ནས་ཆོས་གསུངས། ཕྱིས་ཆོས་ཁྲིའི་
རྩར་སྔར་མ་མཐོང་བའི་མེ་ཏོག་རྩ་བ་གཅིག་ལ་སྡོང་བུ་བརྒྱ། སྡོང་བུ་རེ་རེར་མེ་ཏོག་བརྒྱ་
རེ༑ མེ་ཏོག་རེ་ལ་འདབ་མ་སེར་པོ་སྟོང་རེ་ལྟེ་བ་དམར་པོ་གར་སར་སེར་པོ་ཡོད་པ་ཞིག་
སྐྱེས། ཐམས་ཅད་ངོ་མཚར། སྐྱུ་ར་སྟོན་པས་དེའི་རྣམ་པ་སྤར་དུ་བཏབ་ནས་ཕྱོགས་སུ་
འགྲིམ་པས་འགྲོ་དོན་ཆེ། ཕག་ལོ་གཉིས་པའི་ཚེས་ལ་བྱ་ཁར། རྒྱལ་བུ་སང་ག་ཤྲཱིས་
བསུས། ཆ་ག་པའི་ཉི་མ་འགྲིབ་པ་བྱུང་བ་ལ་བཀའ་ཤོག་བསྒྲགས་པས་ཞི། དམག་འཁྲུག་
ཐམས་ཅད་ཞི་བར་མཛད། བཙོན་ཐམས་ཅད་གྲོལ་བར་མཛད། ཡུལ་ཕྱོགས་ཁ་ཅིག་གིས་
ལོ་ཉེར་ལྔའི་བར་དུ་འཁྲུག་པ་ཆེ་ཆུང་ཐམས་ཅད་ཕུལ་ཏེ་བདེ་བར་འཇགས། གནང་བར་
གསེང་སྲང་ཉིས་སྟོང་རྟ་བདུན་བརྒྱ་ཇ་ལྔ་བརྒྱ་སོགས་སོང༌། གོང་མ་ཆེན་པོ་ནས་མགྱོགས་
བསྐུལ་ཡང་ཡང་སླེབས། སྐབས་ཤིག་མགུར་ཆམ་ཞིག་བྱུང་བས། ང་གཉིད་མ་སྐྲོག་
གསུངས་ནས་མནལ་སད་པ་དང་དངས་འདུག །ཇི་ལྟར་མཛད་ཞུས་པས། པོ་ཏ་ལར་ཕྱིན།
སྤྱན་རས་གཟིགས་ཀྱི་བུས་ཆུ་གནང་བ་འཐུང་བས་ཕན་གསུངས། བྱི་ལོ་ཟླ་བ་བཅུ་གཉིས་
པའི་ཚེ་བཅོ་བརྒྱད་ལ་ཕོ་བྲང་ཆེན་པོ་ཏའི་ཏུར་ཕེབས། གོང་མ་ཡབ་སྲས་གུས་པ་མཐའ་
ཡས། རྒྱའ་པོ་ཡབ་སྲས་ཀྱི་གཙོས་ཐམས་ཅད་དབང་ཆོས་ཀྱི་ཚིམ་པར་མཛད། ལྷག་པར་
རྒྱལ་བུ་ལ་རྒྱུད་རྒྱ་གཞུང་གི་བཤད་འགྲེལ་མང་པོ་གནང་། ཉེས་ཅན་སྤྱི་ཐར་པའི་འཇའ་ས་
དང་། ཁྱད་པར་རྒྱལ་བུ་ཆེན་བོས་བནྡེས་གོང་མལ་ཕྱག་མི་དགོས་པར་བཀུར་བ་ལ་ཕྱིས་
མི་དཔོན་རྣམས་ཀྱིས་བནྡེའི་ཕྱག་བླངས་པས་རྒྱལ་ཁམས་མ་བདེ་བ་དེ་བ་དེས་ལེན། ཕྱིས་

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་གསུམ་པ།
སངས་རྒྱས་ཀྱི་བསྟན་པ་རྒྱ་ཆེར་ཅི་ནུས་སུ་དར་བར་བྱེད་ཅིང་སེམས་ཅན་མང་པོ་ཐར་ལམ་
ལ་དགོངས་ལ་སྙད་མི་མཛད་པ་མྱུར་དུ་འབྱོན་པ་སློབ་དཔོན་ཆེན་པོ་རོལ་པའི་རྡོ་རྗེ་མཁྱེན།
མཆོད་པའི་ཆས་དང་འཇའ་སའི་རྟེན་ལ་གསེར་བྲེ་གཅིག །དངུལ་བྲེ་གསུམ། གོས་ཕྱི་ནང་
དགུ་ཚན་གཉིས་ཡོད། སྤྲེལ་ལོ་ཟླ་བ་༡༠ཚེས༡༡ལ་ཏའི་ཏུ་ནས་བྲིས་པའི་འཇའ་ས་བཀྲ་
ཤིས་པར་གྱུར་ཅིག །བྱ་བསླབས་དགུང་ལོ་བཅུ་དགུ་ང་ས་ཁྱི་ལོར་ལྷས་གུང་ཐང་དུ་གདན་
དྲངས། ཞབས་ཏོགས་ཆེར་བྱས། ཟླ་བ་ལྔ་པར་མཚུར་ཕུ་ནས་ཕྱོགས་ཕེབས་ཆེན་པོར་
བཏེགས། དབུས་གཙང་གི་མི་ཆེན་རྣམས་ཀྱི་བསུ་རྐྱེལ་ཞབས་ཏོག་བྱས། རྐོང་དགོན་དུ་
ཕེབས། ཆོས་ཀྱིས་ཚིམ་པར་མཛད་། ཆོས་རྗེ་གོང་མ་ལས་ཀྱང་ནོན་དང་ཐུགས་ཞིབ་ཆེ་
བར་གྲགས། ལམ་གྱི་གྲོས་དང་སྐུ་རི་མ་ཞུ་བར་བྱས་པ་མཁྱེན་ནས་ཁྱེད་རང་ཚོ་གྲོས་མང་
མི་དགོས་ངའི་རྗེས་སུ་ཤོག་གསུངས། ཆར་ཆེ་བས་ནག་ཆུ་ལ་མི་ཐར་ཟེར་བ་ན། ཆུ་ཆུང་དུ་
འགྲོ་གསུངས་ཏེ་ཆུ་ཆུང་བར་བྱུང༌། གཞི་བདག་གི་ཆོས་ཡོན་དུ་ཆུ་བསྒྱུར་པ་ཡིན་གསུངས།
གསར་ཡིག་པ་རྣམས་ཀྱིས་འུ་ལག་ཆིབས་པ་ཞུས་པས། སེམས་ཅན་ལ་གནོད་འཚེ་མི་བྱེད།
ཁྱེད་རང་རྣམས་ཀྱང་འུ་ལག་མ་ཞོན་གསུངས། ཁལ་གཞོན་ཟ་མ་ཐམས་ཅད་ནང་ནས་
གནང་། ཟ་མ་འུ་ལག་མ་དགོས་པས་འཇའ་མོ་ཐམས་ཅད་དགའ། འབྱོན་ལམ་རྣམས་སུ་
ཆོས་ཀྱི་ཆར་ཕབས། སྲོག་སྡོམ་དང་མ་ཎི་འབུམ་ཐེར་བྱེ་བ་དུང་ཕྱུར་སོགས་དགེ་རྒྱུན་མང་
པོ་གཙུགས། རྒྱ་འབུལ་སྟོང་འབུལ་ཁྲི་འབུལ་སོགས་མཐའ་ཡས། མཇལ་ཚད་ངན་སོང་
དང་འཁོར་བ་གང་རུང་ལས་ཐར་པར་མཛད། ཞལ་གཟིགས་སོགས་ནི་རྒྱུན་མི་ཆད་པས་ཅི་
སྨོས། རྒྱ་གར་གྱི་རྫོ་གཾ་ལྔས་བྱང་ཆུང་ཤིང་ལ་ཀླུ་སྒྲུབ་གྱི་ཕྱག་བཟོའི་སྐུ་ཕུལ། དེ་མཆོད་
ཡུལ་གྱི་གཙོ་བོར་མཛད་ནས་ཐུན་བཞིར་མཆོར་ཕར་དང་ཕྱག་བསྐོར་མཛད། དེས་སྐུ་
འཁོར་ཐམས་ཅད་བསྐུལ་ཏེ་དགེ་བ་ལ་བརྩོན། ཛོ་གི་ལྔ་ཆོས་སྐྱོང་གི་སྤྲུལ་པར་གྲགས།
རྫོགས་ཆེན་ཐོད་རྒལ་གྱི་རྟོགས་པ་མངོན་དུ་གྱུར་ཏེ། རང་སེམས་སྙིང་པོ་སྟོང་གསལ་ཀུན་
,(༽

ཆོས་རྗེ་ཀརྨ་པ་སྐུ་འཕྲེང་རིམ་བྱོན་གྱི་རྣམ་ཐར་མདོར་བསྔས་དཔག་བསམ་འཁྲི་ཤིང༌།
གང་འདུལ་བགྱིས་ནས་ཐམས་ཅད་དབང་དུ་བསྡུས་ནས་ཟིལ་གྱིས་མནན་པ་ཀུན་ནི་
ལེགས་པར་དྲན་གསུངས་པས།
རྒྱལ་བ་གཡུང་སྟོན་པས་ཆོས་རྗེའི་ཞབས་ལ་འཇུས་ནས་
བཤུམ། བླ་མ་འདིའི་དྲུང་ནས་དབང་ཆོས་དཔག་ཏུ་མེད་པ་གསན། ནུབ་ཅིག་བྱ་ཁྱུང་དུ་
སྤྲུལ་ནས་དགའ་ལྡན་དུ་བྱམས་མགོན་འཇལ། དེའི་དྲུང་ན་ལྷའི་བུ་དྲི་མ་མེད་བྱ་བ་ཞིག་འདུག །
ཁྱོད་སུ་ཡིན་བྱས་པས། ང་གྲགས་སེང་ཡིན་ཟེར། ས་ཚོད་གར་སླེབ་བྱས་པས། ས་དང་པོ་
པ་ཡིན་ཟེར་གསུངས་གཞན་ཡང་ཨོ་རྒྱན། རི་བོ་ཏ་ལ། བདེ་ང་ཅན་སོགས་བྱོན་ནས་ཆོས་
གསན་པ་དང་དེ་དག་གི་བཀོད་པ་ངོ་མཚར་བ་དང༌། རྒྱ་གར་གྱི་གྲུབ་ཆེན་མང་པོ་དང་།
བཀའ་བརྒྱུད་གོང་མ་མང་པོ་མཇལ་ནས་ཆོས་གསན་པ་སོགས་མཐའ་ཡས། སྐབས་ཤིག་
བྱམས་པའི་དྲུང་དུ་བྱོན་པས་བྱམས་པའི་ཞལ་ནས། འཛམ་གླིང་ནས་འདིར་འོང་ཙ་ན་རིན་
པོ་ཆེ་པདྨ་ལས་བཛུས་ཏེ་སྐྱེ་བ་ཡིན་གསུངས། དེ་སྐྱེ་བའི་པདྨ་དེ་ངེས་པ་ཞིག་བྱ་དགོས་
དགོངས་ཏེ་འདུན་པ་གཏད་པས་རིན་པོ་ཆེའི་པདྨ་ཁ་དོག་རྒྱས་པའི་རྩ་ན་འདུག །འདུན་བ་
དེ་གལ་ཆེ་འདུག་གསུངས། བླ་མ་དར་རྒྱལ་ལ་ཁྱོད་ལ་ད་ལྟའི་སྣང་གསུངས། རྒྱུ་མ་རྨི་ལམ་
ལྷ་སྐུ་གང་དང་གང་བསྒོམས་པ་དེར་སྣང་། དྲན་པས་མ་ཟིན་ཚེ་སྣང་བ་རང་ག་མ་འདི་ཁོ་ན་
གདའ། ཉིད་ལ་ཇི་ལྟར་སྣང་ཞུས་པས། ཁོ་བོ་ལ་དུས་རྟག་ཏུ་ཆུ་ཟླ་ལྟར་གསལ་སྟོང་འཛིན་
པ་མེད་པའི་ངང་ནས་དག་སྣང་ཡེ་ཤེས་ཀྱི་འཁོར་ལོ་འབའ་ཞིག་ཏུ་ཡོད་པ་ཡིན། ང་འདི་
ཅིར་སྣང་གསུངས། རྒྱུ་མ་རྨི་ལམ་ལྷ་སྐུ་གང་དང་གང་བསྒམས་པ་དེར་སྣང༌། དྲན་པས་མ་
ཟིན་ཚེ་སྣང་བ་རང་ག་མ་འདི་ཁོ་ན་གདའ། ཉིད་ལ་ཇ་ལྟར་སྣད་ཞུས་པས། ཁོ་བོ་ལ་དུས་
རྟག་ཏུ་ཆུ་ཟླ་ལྟར་གསལ་སྟོང་འཛིན་པ་མེད་པའི་ངང་ནས་དག་སྣང་ཡེ་ཤེས་ཀྱི་འཁོར་ལོ་
འབའ་ཞིག་ཏུ་ཡོད་པ་ཡིན། འགའ་ཞིག་གི་བསམ་པ་ལ་ཁོ་བོས་གཅིག་ཏུ་བསྡད་ན་ལེགས་
སྙམ་པ་འདུག་སྟེ། ཁོ་བོ་རྒྱལ་ཁམས་ཐམས་ཅད་དུ་འགྲོ་དགོས་པ་ཞིག་ཡིན། ཁོ་བོ་གང་
དང་གང་གིས་མཐོང་བ་དང་ཐོས་པ་ཐམས་ཅད་ཀྱང་དགའ་ལྡན་ནམ་བདེ་བ་ཅན་དུ་འདྲེན་

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུར”པོད་གསུམ་པ།
ནམས་རྒྱལ་མཚན་དང་མཇལ། ཕྱག་རྩེ་སྤྲོད་མཛད། ཆོས་འབྲེལ་གསན། སྐྱོར་མོ་ལུང་ལ་
འབྲི་ནང་གིས་དམག་དྲངས་པའི་ཚེ་བྱོན་ནས་ཐམས་ཅད་ཟིལ་གྱིས་མནན་ཏེ་ཞི་བར་བྱས།
སྙེ་ཐང་དུ་རྒྱ་གོང་མའི་སྐུ་རིམ་ལ་ཁྲོམ་ཚོགས་པ་ཁྲི་ཁྲག་མ་པོ་ཚོགས། ཁྲི་གསུམ་གྱི་དབུས་
མར་ཆོས་རྗེ། གཡས་སུ་དཔལ་ལྡན་བླ་མ་རིན་པོ་ཆེ། གཡོན་དུ་གཞི་ཐོག་པ་བཞུགས། རྒྱ་
ནག་གི་ཡུལ་ཁར་རྒྱ་ཁྱོན། དབྱིབས་མཐོ་དམན་སོགས་གསལ་སྣང་དུ་གཟིགས་ནས་སློབ་
དཔོན་སྒོམ་རིན་ལ་གསུངས་པས་ཕྱིས་དེ་ཁོ་ན་ལྟར་བྱུང༌། དེ་ནས་རྒྱ་གོང་མ་ཇི་གིན་གན་
གྱི་བརྒྱུད་པ་བཅུ་བཞི་པ་ཐོ་གན་ཐེ་མུར། རྒྱལ་བུ་ཨ་ཡུ་ཏ་ར་ཧྭང་ཐེམ་ཚེ་ཞེས་པའི་ཆོས་
རྒྱལ་བྱང་སེམས་ཡབ་སྲས་གྱིས་གདན་འདྲེན་གསེར་ཡིག་པ་འབྱོར། འཇའ་ས་ནི། ཚེ་རིང་
གནམ་གྱི་ཤེ་མོང་ལ་བསོད་ནམས་ཆེན་པོའི་དཔལ་ལ་བརྟེན་ནས་རྒྱལ་པོ་ངེད་ཀྱི་ལུང་རོལ་
པའི་རྡོ་རྗེ་ལ་གསོལ་པ། ངེད་ཀྱི་མགོ་བྱས་གདུལ་བྱ་མང་པོ་ལ་དགོངས་ཏེ། ཁྱེད་བོད་
ཕྱོགས་སུ་སྐྱེ་བ་བཞེས་ནས་མཚུར་ལུའི་དགོན་པར་བཞུགས་ཞེས་ཐོས། དེའི་དོན་ལ་སྔར་
གྱི་ཡོན་ཏན་དང་ཕྲིན་ལས་ལ་བསམ་ནས། སེམས་ཅན་མང་པོའི་དོན་ལ་དིང་ཇུ་དང་དཀོན་
མཆོག་རྒྱལ་མཚན་གྱིས་མགོ་བྱས་གསེར་ཡིག་པ་རྣམས་གདན་འདྲེན་དུ་བཏང་ཡོད་པས།
ད་ལྟ་སྙིགས་མའི་དུས་འདིར་སྡུག་བསྔལ་གྱིས་གཟིར་བའི་སེམས་ཅན་ལ་དགོངས་ཏེ།
འདི་ཕྱོགས་གྱི་སྐལ་པ་དང་ལྡན་པའི་གདུལ་བྱ་རྣམས་ལ་ཆོས་ཀྱི་བདུད་རྩིས་ཚིམ་པར་
མཛད་པ་དང་། ལམ་གོལ་ལམ་སྟོར་བའི་སེམས་ཅན་རྣམས་ཀྱི་འདྲེན་པ་མཛད་པའི་དོན་
ལ། རང་ཡུལ་སྤངས་ནས་སྐུ་ལུས་ཀྱི་ཚེ་གསལ་མི་ལྟ་བར་མྱུར་དུ་འབྱོན་པར་ཞུ་ཞིང་། ཡང་
ཐུབ་པས་གཞན་དོན་དུ་དགོངས་ནས་སྡུག་བསྔལ་དང་དུ་བླངས་ཏེ་ཡུལ་ཁམས་ཐ་དད་དུ་
སེམས་ཅན་གྱི་དོན་མཛད་པ་ཐུགས་ལ་གསལ་མོད། སྐུ་ཁམས་ཀྱི་འཚོ་སྐྱོང་། ཆོས་ཀྱི་
བཤད་ཉན། བོད་ཕྱོགས་རྐྱང་པ་ལ་ཞེན་པར་མ་མཛད་པར། འདི་ནས་མངགས་པའི་
གསེར་ཡིག་པར་དེར་སླེབ་པའི་འཐད་དུ་ངེད་ལ་བསམ་ནས། འདི་ཕྱོགས་སུ་མཇལ་དུས་

ཆོས་རྗེ་ཀརྨ་པ་སྐུ་འཕྲེད་རིམ་བྱོན་གྱི་རྣམ་ཐར་མདོར་བསྡུས་དཔག་བསམ་འཁྲི་ཤིང༌།
དེ་འདྲ་མ་བྱེད་ཟེར་བ་སོགས་བསྟན་པ་ཤེད་སྐྱེད་ཀྱི་འཇའ་ས་རྣམས་གནང་བོད་དུའང་
སྒྲོགས་པ་ལ་བཏང༌། ཐུགས་བྱམས་པ་ཆེན་པོའི་བྱིན་རླབས་ཀྱིས་ངོ་ལོག་ཐམས་ཅད་ཞི།
ནད་ཡམས་ཐམས་ཅད་ཆད། ལོ་ལེགས། རྒྱལ་བློན་འབངས་བཅས་ཐམས་ཅད་ལྷག་པར་
དང། རྒྱལ་པོས་ཆོས་རྗེའི་ཇི་ལྟར་བཞེད་པ་རྣམས་སྒྲུབ། རྒྱལ་བུ་ཆེན་པོ་ནི་མཁྱེན་རྟོགས་
ཟླ་མེད་པས་བསྟན་བཅོས་མཁས་པ་དགྱེས་ནུས་དུ་མཛད། ལོ་གསུམ་བཞུགས། དེ་ནས་
འབྱོན་པའི་ཞུ་བ་གོང་མ་ཡབ་སྲས་ལ་ཡང་ཡང་མཛད་པས། མ་གནང་བར་ཞུ་བ་དྲག་ཏུ་
ཕུལ། རྒྱལ་བུ་ཆེན་པོས་སྤྱན་ཆབ་ཏོན་ནས་བླ་མ་ཅིས་ཀྱང་བཞུགས་པ་ཐུགས་རྗེ་འཛིན་
པར་ཞུ་ཞེས་གསུངས། རྒྱའི་དཔོན་ཆེན་རྣམས་ཀྱིས་ཕྱག་འཚལ་བུས་མོ་བཙུགས་ནས། བླ་
མ་ལགས། སྔར་སྨན་ཙེ་ནས་ཀྱི་འདབ་སྒོ་ལོ་དགུར་ཆད། དངུལ་བྲེ་ལ་འབྲུ་འཇག་ལྔ་ལས་
མེད། བླ་མ་ཁྱེད་བྱོན་ནས་ནད་ཡམས་ཆད། རྒྱལ་བུ་ཆེན་པོ་ལ་སྲས་འཁྲུངས། ངོ་ལོག་
ཐམས་ཅད་ཞི། ད་ལྟ་དངུལ་བྲེ་ལ་ནས་འཇག་བརྒྱ་ཅུར་སོང༌། གོང་མ་ཡབ་སྲས་ཀྱང་སྤྱན་
ཆབ་བཏོན་ནས་ཞུ་བ་དང་། ཐམས་ཅད་ཀྱིས་འབྲུ་འཕེལ་ཞིང་བཀྲ་ཤིས་པའི་བླ་མ་ཞེས་
མཚན་གསོལ་བའི་སྐབས་འདིར། དེ་ཙམ་ཞུ་བ་ནན་ཅན་མཛད་ནས་བོད་དུ་ཅི་མཛད་དུ་
འབྱོན། སྔར་བླ་མ་འཕགས་པ་དང་ས་ཆེན་རྒྱལ་པོ་ཡོན་མཆོད་བཞིན་སངས་རྒྱས་ཀྱི་
བསྟན་པ་རིན་པོ་ཆེ་དར་རྒྱས་དང་རྒྱལ་ཁམས་བདེ་ཐབས་མཛད་ན་མི་འཐད་དམ་ཐུགས་
བསམ་ལེགས་པོར་ཐོང་མཛད། ཅེས་ཞུས་པའི་ལན་དུ། རྩེད་མོ་དེ་འཕྲོར་བཞག་ན་
ལེགས། ངེད་ལ་གོང་མ་ཡབ་སྲས་ཀྱི་སྐུ་རིམ་དུ་དཀོན་མཆོག་ལ་གསོལ་བ་འདེབས་པ་མ་
གཏོགས། རྒྱལ་ཁམས་ཀྱི་བྱ་བ་ལ་ཁ་གཏོགས་པའི་དགོས་ཆེད་ཤེས་སྒོ་གང་ཡང་མེད་བནྡེ་
བྱ་བ་དེ་ཡུལ་གང་ལའང་ཞེན་ཆགས་མེད་པ་ཞིག་བྱུང་ན་བཟང་བ་ཡིན། ཅེས་སོགས་
གསུངས་པ་རྣམས་མི་དཔོན་ཚོས་ཡི་གེར་འདེབས་ཤིང་འདུག །དེ་ལྟར་ནན་ཏན་མཛད་
པས་རི་ཞིག་གནང་ཙམ་བྱུང་ནས། རྟ་ལོར་བཏེག །འབྱོན་ལམ་དུ་བསྟན་འགྲོའི་དོན་
,)

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་